## Pravilnik o načinu prijavljivanja i odjavljivanja, te stjecanju statusa osigurane osobe u obveznom zdravstvenom osiguranju

### NN 31/2007 (23.3.2007.), Pravilnik o načinu prijavljivanja i odjavljivanja, te stjecanju statusa osigurane osobe u obveznom zdravstvenom osiguranju

# HRVATSKI ZAVOD ZA ZDRAVSTVENO OSIGURANJE

**1057**

Na osnovi članka 5. stavka 4. i članka 112. stavka 2. Zakona o obveznom
zdravstvenom osiguranju (»Narodne novine« broj 85/06. 105/06. i 118/06.), članka
6. stavka 2. Pravilnika o pravima, uvjetima i načinu ostvarivanja prava iz
obveznog zdravstvenog osiguranja (»Narodne novine« broj 120/06. i 136/06.) i
članka 19. Statuta Hrvatskog zavoda za zdravstveno osiguranje (»Narodne novine«
broj 16/02., 24/02. i 58/03.), Upravno vijeće Hrvatskog zavoda za zdravstveno
osiguranje na 44. sjednici održanoj 15. ožujka 2007. godine donijelo je

## PRAVILNIK

### O NAČINU PRIJAVLJIVANJA I ODJAVLJIVANJA, TE STJECANJU STATUSA OSIGURANE OSOBE U OBVEZNOM ZDRAVSTVENOM OSIGURANJU

I. OPĆE ODREDBE

Članak 1.

Ovim Pravilnikom u skladu s odredbama Zakona o obveznom zdravstvenom osiguranju
(u daljnjem tekstu: Zakon) i Pravilnika o pravima, uvjetima i načinu
ostvarivanja prava iz obveznog zdravstvenog osiguranja propisuje se način
prijavljivanja i odjavljivanja osigurane osobe u obveznom zdravstvenom
osiguranju, utvrđivanje statusa osigurane osobe, datum početka i prestanka
statusa osigurane osobe, datum početka i datum prestanka ostvarivanja prava i
obveza iz obveznog zdravstvenog osiguranja, te način utvrđivanja i provjere
okolnosti koje su osnova za stjecanje, odnosno gubitak statusa osigurane osobe u
obveznom zdravstvenom osiguranju.

Članak 2.

Osiguranom osobom iz članka 1. ovog Pravilnika smatra se osoba kojoj se status
osigurane osobe u obveznom zdravstvenom osiguranju utvrđuje u skladu s odredbama
Zakona i Zakona o zdravstvenoj zaštiti stranaca u Republici Hrvatskoj.

Članak 3.

Postupak stjecanja statusa i promjene u statusu osigurane osobe u obveznom
zdravstvenom osiguranju, te prestanak statusa u obveznom zdravstvenom osiguranju
provodi se na osnovi podnesene prijave Hrvatskom zavodu za zdravstveno
osiguranje (u daljnjem tekstu: Zavod).

II. UTVRĐIVANJE STATUSA OSIGURANE OSOBE

Članak 4.

Status osigurane osobe u obveznom zdravstvenom osiguranju utvrđuje područni ured
Zavoda na osnovi zaprimljene prijave na obvezno zdravstveno osiguranje i njezine
ovjere od strane ovlaštenog radnika Zavoda.
Status osigurane osobe utvrđuje se prema područnom uredu Zavoda na području
kojega osoba za koju je podnesena prijava na obvezno zdravstveno osiguranje ima
utvrđeno prebivalište, a za stranca odobren stalni boravak, odnosno privremeni
boravak.
Iznimno od stavka 2. ovog članka, pograničnom migrantu status osiguranika
utvrđuje se prema područnom uredu Zavoda nadležnom prema mjestu rada.

Članak 5.

Prijava na obvezno zdravstveno osiguranje, prijava promjene u obveznom
zdravstvenom osiguranju, te prijava prestanka statusa u obveznom zdravstvenom
osiguranju (u daljnjem tekstu: prijava) podnosi se te je prijavu obvezan
zaprimiti i provesti svaki područni ured Zavoda neovisno o mjestu prebivališta,
odobrenog stalnog boravka ili boravka osobe za koju je podnesena, odnosno
neovisno o sjedištu pravne ili fizičke osobe, obveznika podnošenja prijave na
obvezno zdravstveno osiguranje (u daljnjem tekstu: nadležni područni ured).

Članak 6.

Pravne i fizičke osobe obveznici plaćanja doprinosa i podnošenja prijave iz
članka 5. ovog Pravilnika, odnosno osigurane osobe kada su one obveznici
podnošenja prijave, prijavu obvezno dostavljaju nadležnom područnom uredu Zavoda
u roku od 15 dana od dana nastanka ili promjene okolnosti na osnovi kojih se
stječe, mijenja ili prestaje status osigurane osobe u obveznom zdravstvenom
osiguranju.

Članak 7.

Ako obveznici podnošenja prijave iz članka 6. ovog Pravilnika potonju ne podnesu
u propisanom roku od 15 dana Zavod će na zahtjev osobe za koju nije podnesena
prijava, odnosno po službenoj dužnosti na osnovi saznanja za činjenice koje su
od značaja za stjecanje, promjenu li prestanak statusa osigurane osobe rješenjem
odlučiti o stjecanju, promjeni ili prestanku statusa osiguranika, odnosno
osigurane osobe u obveznom zdravstvenom osiguranju.
Rješenje iz stavka 1. ovog članka Zavod dostavlja osiguranoj osobi i obvezniku
podnošenja prijave na obvezno zdravstveno osiguranje, te mjesno nadležnoj službi
Hrvatskog zavoda za mirovinsko osiguranje kada osoba po osnovi priznatog ili
ukinutog statusa osigurane osobe iz obveznog zdravstvenog osiguranja stječe ili
gubi prava iz mirovinskog osiguranja.
Žalba izjavljena protiv rješenja iz stavka 1. ovog članka odgađa njegovo
izvršenje.

Članak 8.

Ako Zavod ne prihvati podnijetu prijavu iz članka 5. ovog Pravilnika ili utvrdi
status osigurane osobe prema drugoj zakonskoj osnovi osiguranja, a ne onoj
naznačenoj na prijavi, obvezan je o tome u roku od 8 dana od dana zaprimanja
prijave donijeti pisano rješenje.
Rješenje iz stavka 1. ovog članka Zavod dostavlja podnositelju prijave i
zainteresiranoj osobi, a po potrebi i mjesno nadležnoj službi Hrvatskog zavoda
za mirovinsko osiguranje.
Žalba izjavljena protiv rješenja iz stavka 1. ovog članka odgađa njegovo
izvršenje.

Članak 9.

Obveznik podnošenja prijave na obvezno zdravstveno osiguranje iz članka 6. ovog
Pravilnika obvezan je uz prijavu priložiti na uvid odgovarajuću dokumentaciju
kojom se dokazuje zakonska osnova osiguranja.
Dokumentacija iz stavka 1. ovog članka utvrđena je u Popisu osnova osiguranja u
obveznom zdravstvenom osiguranju (u daljnjem tekstu: Popis), koji je sastavni
dio ovog Pravilnika.
Popis iz stavka 2. ovog članka sadržava: popis zakonskih osnova osiguranja,
popis obveznika podnošenja prijave, popis dokumentacije potrebne za dokazivanje
ispunjenja uvjeta za stjecanje statusa osigurane osobe, početak stjecanja
statusa osigurane osobe i prestanak statusa osigurane osobe.
Osim dokumentacije utvrđene Popisom, obveznik podnošenja prijave na obvezno
zdravstveno osiguranje obvezan je nadležnom područnom uredu Zavoda dostaviti i
dokumentaciju iz članka 15. stavka 2. ovog Pravilnika.

Članak 10.

Status člana obitelji osiguranika može se utvrditi samo osobama koje imaju
prebivalište, odnosno odobren stalni boravak u Republici Hrvatskoj, ako
međudržavnim ugovorom nije drukčije određeno, pod uvjetom da ispunjavaju i sve
druge uvjete propisane Zakonom i općim aktima Zavoda.

Članak 11.

Status osigurane osobe u obveznom zdravstvenom osiguranju u vremenu od ovjere
prijave na obvezno zdravstveno osiguranje do dana izdavanja iskaznice
zdravstveno osigurane osobe utvrđene općim aktom Zavoda, osigurana osoba
dokazuje svojim primjerkom prijave na obvezno zdravstveno osiguranje ovjerene od
strane ovlaštenog radnika Zavoda.
Iznimno, osiguranoj osobi kojoj se u skladu s općim aktom Zavoda ne izdaje
iskaznica iz stavka 1. ovog članka, područni ured Zavoda obvezan je na poleđini
prijave upisati i ovjeriti podatak o datumu do kojeg se osigurana osoba može
koristiti prijavom kao ispravom za dokazivanje svoga statusa osigurane osobe u
obveznom zdravstvenom osiguranju.

III. POČETAK I PRESTANAK STATUSA OSIGURANE OSOBE

Članak 12.

Početak stjecanja statusa osigurane osobe i njegov prestanak utvrđuje Zavod.
Status osigurane osobe stječe se nastankom okolnosti osnovom kojih se, u skladu
sa Zakonom, utvrđuje status u obveznom zdravstvenom osiguranju ako ovim
Pravilnikom nije drugačije određeno.
Datum stjecanja i datum prestanka statusa osigurane osobe u obveznom
zdravstvenom osiguranju, prema zakonskim osnovama osiguranja, utvrđeni su u
Popisu iz članka 9. stavka 2. ovog Pravilnika.

IV. POČETAK I PRESTANAK OSTVARIVANJA PRAVA I OBVEZA IZ OBVEZNOGA ZDRAVSTVENOG
OSIGURANJA

Članak 13.

Osigurana osoba stječe prava i obveze u obveznom zdravstvenom osiguranju danom
stjecanja statusa osigurane osobe u obveznom zdravstvenom osiguranju.
Iznimno od stavka 1. ovog članka osigurane osobe iz članka 5. stavka 1. točke
4., 6., 7. i 8. Zakona, te korisnici mirovine prema propisima o mirovinskom
osiguranju Republike Hrvatske iz članka 5. stavka 1. točke 9. Zakona koji
prijavu na obvezno zdravstveno osiguranje ne podnesu u roku od 15 dana od dana
nastanka okolnosti na osnovi kojih im se utvrđuje status u obveznom zdravstvenom
osiguranju (npr. datum početka obavljanja djelatnosti, datum stjecanja prava na
mirovinu) prava iz obveznog zdravstvenog osiguranja stječu danom zaprimanja
prijave u nadležnom područnom uredu Zavoda.
Osigurane osobe kojima je prestao status osigurane osobe u obveznom zdravstvenom
osiguranju prava iz obveznog zdravstvenog osiguranja, koja im pripadaju u skladu
sa zakonskom osnovom osiguranja prema kojoj su bili osigurani, ostvaruju još
najviše 30 dana od dana prestanka statusa osigurane osobe po toj osnovi.
Prava iz stavka 3. ovog članka osigurana osoba ostvaruje na osnovi iskaznice
zdravstveno osigurane osobe koju u skladu s općim aktom Zavoda ima pravo
koristiti još 30 dana nakon prestanka statusa osigurane osobe osnovom kojeg joj
je iskaznica izdana, odnosno svojim primjerkom odjave sa obveznog zdravstvenog
osiguranja ovjerene od strane ovlaštenog radnika Zavoda.

V. NAČIN PRIJAVLJIVANJA I ODJAVLJIVANJA

Članak 14.

Prijavljivanje na obvezno zdravstveno osiguranje, promjene u obveznom
zdravstvenom osiguranju i odjavljivanje s obveznog zdravstvenog osiguranja
provodi se putem sljedećih tiskanica:
1. tiskanice 1 – za obveznika uplate doprinosa: Prijava/Odjava/ Promjena u
obveznom zdravstvenom osiguranju
2. tiskanice 2 – za osiguranu osobu: Prijava/Odjava/Promjena u obveznom
zdravstvenom osiguranju
3. tiskanice 3 – za osiguranu osobu člana obitelji osiguranika: Prijava/Odjava/
Promjena u obveznom zdravstvenom osiguranju
Oblik i sadržaj tiskanica iz stavka 1. ovog članka tiskan je uz ovaj Pravilnik i
čini njegov sastavni dio.
Tiskanice iz stavka 1. ovog članka mogu se preuzeti s internetskih stranica
Zavoda na adresi: »www.hzzo-net.hr.« pod »TISKANICE HZZO-a«.

Članak 15.

Tiskanicu 1 iz članka 14. stavka 1. točke 1. ovog Pravilnika obveznik uplate
doprinosa za obvezno zdravstveno osiguranje obvezno podnosi područnom uredu
Zavoda na području kojeg je sjedište obveznika uplate doprinosa u roku od 15
dana od dana početka poslovanja, nastale promjene u poslovanju, odnosno
prestanka poslovanja.
Uz tiskanicu 1 i dokumentaciju utvrđenu u Popisu iz članka 9. ovog Pravilnika,
obveznik uplate doprinosa – pravna osoba obvezan je priložiti i obavijest o
razvrstavanju poslovnog subjekta prema Nacionalnoj klasifikaciji djelatnosti (NKD-u)
koju izdaje Državni zavod za statistiku Republike Hrvatske.

Članak 16.

Za pokretanje postupka prijave na obvezno zdravstveno osiguranje, promjene u
obveznom zdravstvenom osiguranju, odnosno odjave s obveznog zdravstvenog
osiguranja obveznik podnošenja prijave podnosi nadležnom područnom uredu Zavoda
samo po jedan primjerak tiskanica iz članka 14. stavka 1. ovog Pravilnika s
podacima koje je obvezan ispuniti podnositelj prijave.
Primjerak tiskanice iz stavka 1. ovog članka zadržava Zavod kao dokaz podnesene
prijave.
Nakon zaprimanja tiskanica iz stavka 1. ovog članka i pripadajuće dokumentacije
iz članka 9. i 15. ovog Pravilnika ovlašteni radnik Zavoda obvezan je izvršiti
njihovu provjeru kako bi se utvrdilo postojanje zakonske osnove za prihvaćanje
prijave.
Ako su svi zakonski uvjeti za prihvaćanje prijave ispunjeni, ovlašteni radnik
Zavoda obvezan je putem informatičkog sustava Zavoda provesti prijavu, te
ovjeriti tri primjerka tiskanice prijave iz članka 14. stavka 1. ovog Pravilnika
od kojih jedan primjerak zadržava Zavoda, dok po jedan primjerak pripada
obvezniku podnošenja prijave, odnosno osiguranoj osobi.
Iznimno od stavka 4. ovog članka tiskanica 1 ovjerava se u dva primjerka od
kojih jedan zadržava Zavod, a jedan primjerak se uručuje obvezniku podnošenja
prijave.

VI. NAČIN PRIJAVLJIVANJA I ODJAVLJIVANJA ELEKTRONIČKIM PUTEM

Članak 17.

Pravne osobe obveznici plaćanja doprinosa za obvezno zdravstveno osiguranje, te
podnošenja prijave iz članka 5. ovog Pravilnika, koje raspolažu odgovarajućom
elektroničkom opremom i koje posjeduju elektronički potpis u skladu s odredbama
Zakona o elektroničkom potpisu, te koje su u Zavodu osnovom pristupnog lista
Zavoda registrirane kao korisnici usluge mogu prijavu iz članka 5. ovog
Pravilnika podnijeti i elektroničkim putem (u daljnjem tekstu: e-prijava).
Oblik i sadržaj pristupnog lista Zavoda iz stavka 1. ovog članka tiskan je uz
ovaj Pravilnik i čini njegov sastavni dio.

Članak 18.

Podnošenje e-prijave iz članka 17. ovog Pravilnika obavlja se upisom podataka u
elektronički obrazac koji sadržajem odgovara tiskanicama iz članka 14. stavka 1.
ovog Pravilnika.
Pravne osobe iz članka 17. stavka 1. ovog Pravilnika e-prijavu mogu podnijeti
samo za osobe iz članka 5. stavka 1. točke 1., 2. i 5. Zakona osim za osobe iz
članka 128. Pomorskog zakonika.
E-prijava se može podnijeti i za članove obitelji osiguranika iz članka 7.
stavka 1. točke 1. i 2. Zakona.

Članak 19.

Za točnost podataka dostavljenih i preuzetih u Zavodu putem e-prijave odgovorna
je ovlaštena osoba pravne osobe navedena u pristupnom listu Zavoda iz članka 17.
ovog Pravilnika koja je podnijela e-prijavu i potpisala je elektroničkim
potpisom kojim ujedno jamči i istovjetnost priložene dokumentacije u
elektroničkom obliku s izvornom dokumentacijom.

VII. PROVJERA OKOLNOSTI KOJE SU BILE OSNOVA ZA STJECANJE STATUSA OSIGURANE OSOBE

Članak 20.

Zavod ima pravo i obvezu da za sve vrijeme trajanja statusa osigurane osobe
provjerava okolnosti na osnovi kojih je osobi priznao taj status.
Pravne i fizičke osobe, podnositelji prijave na obvezno zdravstveno osiguranje i
osigurana osoba obvezni su na traženje ovlaštenog radnika Zavoda predočiti sve
činjenice i dokaze kojima se dokazuje valjanost važećeg statusa osigurane osobe.

Članak 21.

Ovlašteni radnik Zavoda obvezan je o rezultatu provedene provjere o okolnostima
iz članka 20. ovog Pravilnika, a kojima se negira valjanost važećeg statusa
osigurane osobe izraditi zapisnik koji potpisuju svi sudionici u postupku.
Na osnovi zapisnika iz stavka 1. ovog članka Zavod donosi pisano rješenje koje
dostavlja podnositelju prijave, osiguranoj osobi, a po potrebi i drugoj
zainteresiranoj osobi, odnosno mjesno nadležnoj službi Hrvatskog zavoda za
mirovinsko osiguranje.
Žalba izjavljena protiv rješenja iz stavka 2. ovog članka ne odgađa njegovo
izvršenje.

VIII. PRIJELAZNE I ZAVRŠNE ODREDBE

Članak 22.

Danom stupanja na snagu ovog Pravilnika prestaje važiti Pravilnik o načinu
prijavljivanja i odjavljivanja, te trajanju statusa osigurane osobe Hrvatskog
zavoda za zdravstveno osiguranje iz osnovnog zdravstvenog osiguranja (»Narodne
novine« broj 28/02., 43/03. i 51/03.), osim Popisa osnova osiguranja i
dokumentacije potrebne za utvrđivanje statusa osigurane osobe Hrvatskog zavoda
za zdravstveno osiguranje u osnovnom zdravstvenom osiguranja iz članka 5. stavka
2. pod rednim brojem 21, te od rednog broja 57 do rednog broja 61, koji se
primjenjuje do zaključno 2. kolovoza 2007. godine i tiskanica iz članka 9. koje
se uz tiskanice iz članka 14. ovog Pravilnika primjenjuju do zaključno 31.
svibnja 2007. godine.

Članak 23.

Ovaj Pravilnik stupa na snagu osmog dana od dana objave u »Narodnim novinama«,
osim odredbi članka 16. čija primjena započinje 1. lipnja 2007. godine.

Klasa: 052-04/07-01/84
Urbroj: 338-01-01-07-1
Zagreb, 15. ožujka 2007.

Predsjednik
Upravnog vijeća Hrvatskog zavoda
za zdravstveno osiguranje
**prim.
Stjepan Bačić, dr. med**., v. r.

POPIS OSNOVA OSIGURANJA U OBVEZNOM ZDRAVSTVENOM OSIGURANJU

|  |  |  |  |  |  |
| --- | --- | --- | --- | --- | --- |
| **Red. broj** | **Osnove osiguranja** | **Obveznik podnošenja prijave** | **Dokumentacija potrebna za utvrđivanje statusa osigurane osobe u obveznom zdravstvenom osiguranju** | **datum stjecanja statusa osigurane osobe** | **datum prestanka  statusa osigurane osobe** |
| 1. | djeca do 18. godina života s prebivalištem ili odobrenim stalnim boravkom u Republici Hrvatskoj koja nemaju nositelja zdravstvenog osiguranja – članak 3. stavak 2. Zakona | pravna ili fizička osoba koja skrbi o djetetu | – prijava – T-2  – dokaz o prebivalištu ili odobrenom stalnom boravku (uvjerenje MUP-a ili osobna iskaznica)  – rodni list djeteta– dokaz da dijete nema nositelja zdravstvenog osiguranja | datum zaprimanja prijave u Zavodu | datum stjecanja statusa osigurane osobe prema drugoj osnovi osiguranja ili datum navršetka 18. godina života |
| 2. | osobe u radnom odnosu kod domaćeg ili stranog poslodavca (u pravnoj ili kod fizičke osobe) sa sjedištem u Republici Hrvatskoj – članak 5. stavak 1. točka 1. Zakona | pravna ili fizička osoba za radnike | – prijava – T-2  – prijava HZMO-a (kopija M-1P)  – ugovor o radu, odnosno pisana potvrda o sklopljenom ugovoru  – radna knjižica  – radna dozvola za radnika stranca  – za invalide rada i pravomoćno rješenje o invalidnosti | datum zasnivanja radnog odnosa | datum prestanka radnog odnosa |
| 3. | osobe koje su izabrane ili imenovane na stalne dužnosti u određenim tijelima državne vlasti, odnosno jedinicama lokalne i područne (regionalne) samouprave, ako za taj rad primaju plaću i ako nisu zdravstveno osigurane po drugoj osnovi – članak 5. stavak 1. točka 2. Zakona | tijelo državne vlasti, odnosno jedinice lokalne i područne (regionalne) samouprave | – prijava – T-2   – prijava HZMO-a (kopija M-1P)   – akt o izboru, odnosno imenovanju | datum početka obnašanja dužnosti | datum prestanka obnašanja dužnosti |
| 4. | osobe s prebivalištem ili odobrenim stalnim boravkom u Republici Hrvatskoj zaposlene u inozemstvu kod stranog poslodavca koje nemaju zdravstveno osiguranje stranog nositelja zdravstvenog osiguranja, odnosno koje nisu obvezno osigurane prema inozemnim propisima na način kako je to određeno međunarodnim ugovorom o socijalnom osiguranju – članak 5. stavak 1. točka 3. Zakona | osoba sama za sebe | – prijava – T-1, T-2,  – dokaz o prebivalištu ili odobrenom stalnom boravku (uvjerenje MUP-a ili osobna iskaznica)  – potvrda o zaposlenju kod inozemnog poslodavca  – dokaz da osoba nije zdravstveno osigurana kod stranog nositelja zdravstvenog osiguranja | datum zasnivanja radnog odnosa kod stranog poslodavca | datum prestanka radnog odnosa kod stranog poslodavca |
| 5. | članovi uprave trgovačkih društava, ako nisu osigurani po drugoj osnovi  – članak 5. stavak 1. točka 4. Zakona | član uprave | – prijava T-1 i T-2  – prijava HZMO-a (kopija M-1P i M-11P)  – radna knjižica  – poslovna dozvola za stranca  – rješenje trgovačkog suda | datum upisa člana uprave u sudski registar | datum brisanja člana uprave iz sudskog registra |
| 6. | osobe koje se nakon završenog obrazovanja stručno osposobljavaju bez zasnivanja radnog odnosa prema Zakonu o radu (volonteri) – članak 5. stavak 1. točka 5. Zakona | pravna ili fizička osoba za osobe na stručnom osposobljavanju | – prijava – T-2  – prijava HZMO-a (kopija M-1P)  – akt o stručnom osposobljavanju bez zasnivanja radnog odnosa | datum početka stručnog osposobljavanja | datum prestanka stručnog osposobljavanja |
| 7. | osobe koje na području Republike Hrvatske obavljaju gospodarsku djelatnost obrta i s obrtom izjednačenih djelatnosti, ako nisu osigurane po osnovi rada – članak 5. stavak 1. točka 6. Zakona | osoba koja obavlja gospodarsku djelatnost | – prijava – T-1, T-2,  – prijava HZMO-a (kopija M-1P, M-11P),  – poslovna dozvola za stranca  – rješenje o početku obavljanja djelatnosti obrta i s obrtom izjednačenih djelatnosti osobnim radom | datum početka obavljanja djelatnosti | datum prestanka obavljanja djelatnosti |
| 8. | osobe koje na području Republike Hrvatske samostalno u obliku slobodnog zanimanja obavljaju profesionalnu djelatnost, ako nisu osigurane po osnovi rada – članak 5. stavak 1. točka 6. Zakona | osoba koja obavlja profesionalnu djelatnost | – prijava – T-1, T-2   – prijava HZMO-a (kopija M-1P, M-11P)  – poslovna dozvola za stranca– rješenje o početku obavljanja profesionalne djelatnosti | datum početka obavljanja djelatnosti | datum prestanka obavljanja djelatnosti |
| 9. | osobe koje u Republici Hrvatskoj obavljaju djelatnost poljoprivrede i šumarstva kao jedino ili glavno zanimanje, ako su obveznici poreza na dohodak ili poreza na dobit i ako nisu osigurane po osnovi rada – članak 5. stavak 1. točka 6. Zakona | osoba koja obavlja djelatnost poljoprivrede i šumarstva ili Zavod po službenoj dužnosti | – prijava – T-1, T-2  – vlastoručno potpisana izjava da se djelatnošću poljoprivrede i šumarstva bavi kao jedinim ili glavnim zanimanjem ili prijava HZMO-a (kopija M-1P, M-11P)  – radna knjižica  – poslovna dozvola za stranca  – potvrda nadležne porezne uprave da je obveznik poreza na dohodak ili poreza na dobit | datum upisa u registar obveznika poreza na dohodak ili poreza na dobit | datum brisanja iz registra obveznika poreza na dohodak ili poreza na dobit |
| 10. | osobe koje su upisane u registar obveznika poreza na dohodak od samostalne djelatnosti za čije obavljanje nije propisano izdavanje odobrenja ili obveza registracije te djelatnosti, ako nisu osigurane po osnovi rada – članak 5. stavak 1. točka 6. Zakona | osoba sama za sebe ili Zavod po službenoj dužnosti | – prijava – T-1, T-2  – prijava HZMO-a (kopija M-1P, M-11P)  – radna knjižica  – poslovna dozvola za stranca  – potvrda nadležne porezne uprave o upisu u registar obveznika poreza na dohodak | datum upisa u registar obveznika poreza na dohodak | datum brisanja iz registra obveznika poreza na dohodak |
| 11. | poljoprivrednici koji u Republici Hrvatskoj obavljaju poljoprivrednu djelatnost kao jedino ili glavno zanimanje ako su vlasnici, posjednici ili zakupci te ako nisu obveznici poreza na dohodak ili poreza na dobit i nisu zdravstveno osigurani po osnovi rada – članak 5. stavak 1. točka 7. Zakona | osoba koja se bavi poljoprivrednom djelatnošću | – prijava – T-1, T-2,  – vlastoručno potpisana izjava u područnom uredu Zavoda da se poljoprivrednom djelatnošću bavi kao jedinim ili glavnim zanimanjem ili prijava HZMO-a (kopija M-1P i M-11P)  – dokaz da je vlasnik, posjednik ili zakupac  – radna knjižica  – poslovna dozvola za stranca  – potvrda nadležne porezne uprave da nije obveznik poreza na dohodak ili poreza na dobit | datum početka obavljanja poljoprivredne djelatnosti | datum prestanka obavljanja poljoprivredne djelatnosti |
| 12. | svećenici i drugi vjerski službenici vjerske zajednice, koja je upisana u evidenciju vjerskih zajednica koju vodi nadležno državno tijelo, ako nisu osigurani po osnovi rada  – članak 5. stavak 1. točka 8. Zakona | svećenik, vjerski službenik | – prijava – T-1, T-2,  – prijava HZMO-a (kopija M-1P, M-11P) ili potvrda biskupije, odnosno drugog nadležnog tijela o početku obavljanja vjerske službe | datum početka obavljanja službe u vjerskoj zajednici | datum prestanka obavljanja službe u vjerskoj zajednici |
| 13. | korisnici prava na mirovinu prema propisima o mirovinskom osiguranju Republike Hrvatske, ako imaju prebivalište ili odobren stalni boravak u Republici Hrvatskoj – članak 5. stavak 1. točka 9. Zakona | Hrvatski zavod za mirovinsko osiguranje ili korisnik mirovine | – prijava – T-2   – dokaz o prebivalištu ili odobrenom stalnom boravku (uvjerenje MUP-a ili osobna iskaznica),  – rješenje HZMO-a o priznatom pravu | datum stjecanja prava na mirovinu ili datum zaprimanja prijave u Zavodu ako je prijava podnesena nakon proteka roka od 15 dana | datum gubitka prava na mirovinu, odnosno zaprimanja odjave s obveznog zdravstvenog osiguranja |
| 14. | korisnici prava na profesionalnu rehabilitaciju prema propisima o mirovinskom osiguranju Republike Hrvatske, ako imaju prebivalište ili odobren stalni boravak u Republici Hrvatskoj – članak 5. stavak 1. točka 9. Zakona | Hrvatski zavod za mirovinsko osiguranje ili korisnik profesionalne rehabilitacije | – prijava – T-2  – dokaz o prebivalištu ili odobrenom stalnom boravku (uvjerenje MUP-a ili osobna iskaznica),  – rješenje HZMO-a o priznatom pravu na profesionalnu rehabilitaciju | datum pravomoćnosti rješenja o priznatom pravu na profesionalnu rehabilitaciju | datum prestanka prava na profesionalnu rehabilitaciju |
| 15. | korisnici mirovine ili invalidnine s prebivalištem ili odobrenim stalnim boravkom u Republici Hrvatskoj koji to pravo ostvaruju osnovom međudržavnog ugovora o socijalnom osiguranju – članak 5. stavak 1. točka 9. Zakona | strani nositelj zdravstvenog osiguranja | – prijava – T-2  – dokaz o prebivalištu ili odobrenom stalnom boravku (uvjerenje MUP-a ili osobna iskaznica),  – potvrda stranog nositelja zdravstvenog osiguranja o pravu na zdravstvenu zaštitu | datum na potvrdi o početku prava na zdravstvenu zaštitu | datum na potvrdi o prestanku prava na zdravstvenu zaštitu |
| 16. | korisnici mirovine ili invalidnine s prebivalištem ili odobrenim stalnim boravkom u Republici Hrvatskoj koji to pravo ostvaruju isključivo od stranog nositelja mirovinskog i invalidskog osiguranja, ako međunarodnim ugovorom nije drukčije određeno – članak 5. stavak 1. točka 9. Zakona | korisnik mirovine ili invalidnine | – prijava – T-1, T-2  – dokaz o prebivalištu ili odobrenom stalnom boravku (uvjerenje MUP-a ili osobna iskaznica),  – rješenje ili dokaz da primaju mirovinu od stranog nositelja mirovinsko i invalidskog osiguranja | datum zaprimanja prijave u Zavodu | datum gubitka prava na mirovinu ili invalidninu, odnosno zaprimanja odjave s obveznog zdravstvenog osiguranja u Zavodu |
| 17. | nezaposlene osobe s prebivalištem, odnosno odobrenim stalnim boravkom u Republici Hrvatskoj, koje nisu zdravstveno osigurane po drugoj osnovi ako su se prijavile Zavodu u roku od 30 dana od prestanka radnog odnosa, odnosno obavljanja djelatnosti ili od prestanka primanja naknade plaće na koju imaju pravo prema Zakonu ili prema njemu donesenim propisima – članak 5. stavak 1. točka 10.a. Zakona | nezaposlena osoba | – prijava – T-2  – dokaz o prebivalištu ili odobrenom stalnom boravku (uvjerenje MUP-a ili osobna iskaznica)  – radna knjižica  – dokaz o prestanku radnog odnosa ili obavljanja djelatnosti, odnosno o prestanku primanja naknade plaće | datum zaprimanja prijave u Zavodu | datum stjecanja statusa prema drugoj osnovi osiguranja |
| 18. | nezaposlene osobe s prebivalištem, odnosno odobrenim stalnim boravkom u Republici Hrvatskoj, koje nisu zdravstveno osigurane po drugoj osnovi ako su se prijavile Zavodu u roku od 30 dana od odsluženja vojnog roka ili nakon prestanka nesposobnosti zbog bolesti zbog koje su otpuštene s te vojne službe – članak 5. stavak 1. točka 10.b. Zakona | nezaposlena osoba | – prijava – T-2  – dokaz o prebivalištu ili odobrenom stalnom boravku (uvjerenje MUP-a ili osobna iskaznica)  – radna knjižica  – vojna knjižica | datum zaprimanja prijave u Zavodu | datum stjecanja statusa prema drugoj osnovi osiguranja |
| 19. | nezaposlene osobe s prebivalištem, odnosno odobrenim stalnim boravkom u Republici Hrvatskoj, koje nisu zdravstveno osigurane po drugoj osnovi ako su se prijavile Zavodu u roku od 30 dana od otpuštanja iz ustanove za izvršenje kaznenih i prekršajnih sankcija, iz zdravstvene ili druge specijalizirane ustanove, ako je bila primjenjena sigurnosna mjera obveznog psihijatrijskog liječenja ili obveznog liječenja od ovisnosti u zdravstvenoj ustanovi – članak 5. stavak 1. točka 10.c. Zakona | nezaposlena osoba | – prijava – T-2  – dokaz o prebivalištu ili odobrenom stalnom boravku (uvjerenje MUP-a ili osobna iskaznica)  – radna knjižica  – dokaz o otpuštanju iz ustanove za izvršenje kaznenih i prekršajnih sankcija, odnosno otpusnica iz zdravstvene ili druge specijalizirane ustanove | datum zaprimanja prijave u Zavodu | datum stjecanja statusa prema drugoj osnovi osiguranja |
| 20. | nezaposlene osobe s prebivalištem, odnosno odobrenim stalnim boravkom u Republici Hrvatskoj, koje nisu zdravstveno osigurane po drugoj osnovi ako su se prijavile Zavodu u roku od 30 dana od isteka školske godine u kojoj su završile redovno školovanje – članak 5. stavak 1. točka 10.d. Zakona | nezaposlena osoba | – prijava – T-2  – dokaz o prebivalištu ili odobrenom stalnom boravku (uvjerenje MUP-a ili osobna iskaznica)  – radna knjižica  – dokaz o završenom redovnom školovanju | datum zaprimanja prijave u Zavodu | datum stjecanja statusa prema drugoj osnovi osiguranja |
| 21. | nezaposlene osobe s prebivalištem, odnosno odobrenim stalnim boravkom u Republici Hrvatskoj, koje nisu zdravstveno osigurane po drugoj osnovi ako su se prijavile Zavodu u roku od 30 dana od dana navršenih 18 godina života i ako nisu osigurane po drugoj osnovi – članak 5. stavak 1. točka 10.e. Zakona | nezaposlena osoba | – prijava – T-2  – dokaz o prebivalištu ili odobrenom stalnom boravku (uvjerenje MUP-a ili osobna iskaznica)  – radna knjižica | datum zaprimanja prijave u Zavodu | datum stjecanja statusa prema drugoj osnovi osiguranja |
| 22. | nezaposlene osobe s prebivalištem, odnosno odobrenim stalnim boravkom u Republici Hrvatskoj, koje nisu zdravstveno osigurane po drugoj osnovi ako su se prijavile Zavodu u roku od 30 dana od dana prestanka primanja novčane naknade na koju imaju pravo prema Zakonu ili prema njemu donesenih propisa (čl. 41. stavak 6. Zakona) – članak 5. stavak 1. točka 10.f. Zakona | nezaposlena osoba | – prijava – T-2  – dokaz o prebivalištu ili odobrenom stalnom boravku (uvjerenje MUP-a ili osobna iskaznica)  – radna knjižica  – dokaz o prestanku primanja novčane naknade | datum zaprimanja prijave u Zavodu | datum stjecanja statusa prema drugoj osnovi osiguranja |
| 23. | učenici srednjih škola i redovni studenti visokih učilišta koji su državljani Republike Hrvatske i imaju prebivalište, odnosno boravak u Republici Hrvatskoj, te stranci s odobrenim stalnim boravkom u Republici Hrvatskoj, ako nisu zdravstveno osigurani kao članovi obitelji osiguranika –  članak 5. stavak 1. točka 11. Zakona | škola ili visoko učilište | – prijava – T-2  – dokaz o prebivalištu, boravku ili odobrenom stalnom boravku (uvjerenje MUP-a ili osobna iskaznica)  – dokaz o redovnom školovanju | datum zaprimanja prijave u Zavodu | datum isteka školske godine u kojoj su završili redovno školovanje |
| 24. | osobe s prebivalištem ili odobrenim stalnim boravkom u Republici Hrvatskoj koje su prema propisima o školovanju izgubile status učenika, odnosno redovnog studenta ako su se prijavile Zavodu u roku od 30 dana od dana gubitka statusa učenika ili redovnog studenta i ako pravo na zdravstveno osiguranje ne mogu ostvariti po drugoj osnovi – članak 5. stavak 1. točka 12. Zakona | osoba sama za sebe | – prijava – T-2  – dokaz o prebivalištu ili odobrenom stalnom boravku (uvjerenje MUP-a ili osobna iskaznica)  – potvrda o gubitku statusa učenika, odnosno redovnog studenta | datum zaprimanja prijave u Zavodu | datum stjecanja statusa prema drugoj osnovi osiguranja, a najduže do isteka roka od 2 godine od datuma stjecanja statusa po ovom osnovu |
| 25. | supružnik umrlog osiguranika koji nakon smrti supružnika nije stekao pravo na obiteljsku mirovinu, ako se Zavodu prijavio u roku od 30 dana nakon smrti supružnika a pravo na obvezno zdravstveno osiguranje ne može ostvariti po drugoj osnovi – članak 5. stavak 1. točka 13. i članak 8. stavak 3. Zakona | supružnik umrlog osiguranika | – prijava – T-2  – dokaz o prebivalištu ili odobrenom stalnom boravku (uvjerenje MUP-a ili osobna iskaznica)  – radna knjižica  – dokaz o smrti osiguranika | datum zaprimanja prijave u Zavodu | datum stjecanja statusa prema drugoj osnovi osiguranja |
| 26. | osobe s prebivalištem ili odobrenim stalnim boravkom u Republici Hrvatskoj kojima je priznato svojstvo ratnog vojnog ili civilnog invalida rata i mirnodopskog vojnog invalida, odnosno status korisnika obiteljske invalidnine sukladno Zakonu o zaštiti vojnih i civilnih invalida rata, ako pravo na obvezno zdravstveno osiguranje ne mogu ostvariti po drugoj osnovi – članak 5. stavak 1. točka 14. Zakona | osoba sama za sebe | – prijava – T-2  – dokaz o prebivalištu ili odobrenom stalnom boravku (uvjerenje MUP-a ili osobna iskaznica)  – rješenje nadležnog tijela | datum zaprimanja prijave u Zavodu | datum stjecanja statusa prema drugoj osnovi osiguranja |
| 27. | hrvatski branitelji iz Domovinskog rata ako pravo na obvezno zdravstveno osiguranje ne mogu ostvariti po drugoj osnovi – članak 5. stavka 1. točka 15. Zakona | hrvatski branitelj | – prijava – T-2  – dokaz o prebivalištu ili odobrenom stalnom boravku (uvjerenje MUP-a ili osobna iskaznica)  – potvrda nadležnog tijela ili vojna knjižica | datum zaprimanja prijave u Zavodu | datum stjecanja statusa prema drugoj osnovi osiguranja |
| 28. | osobe koje pružaju njegu i pomoć hrvatskom ratnom vojnom invalidu Domovinskog rata prema propisima o pravima hrvatskih branitelja iz Domovinskog rata i članova njihovih obitelji, ako nisu zdravstveno osigurani po drugoj osnovi – članak 5. stavak 1. točka 16. Zakona | Ministarstvo obitelji, branitelja i međugeneracijske solidarnosti | – prijava – T-2  – prijava HZMO-a (kopija M-1P)  – dokaz o prebivalištu ili odobrenom stalnom boravku (uvjerenje MUP-a ili osobna iskaznica)  – pravomoćno rješenje kojim se osoba određuje za njegovatelja | datum stjecanja statusa njegovatelja | datum prestanka statusa njegovatelja |
| 29. | osobe s prebivalištem u Republici Hrvatskoj koje su bile korisnici zdravstvene zaštite po Zakonu o osnovnim pravima vojnih invalida i obitelji palih boraca, Zakonu o invalidskom dodatku i drugim pravima vojnih invalida, Zakonu o zaštiti boraca narodnooslobodilačkog rata, Zakonu o zaštiti žrtava fašističkog terora i građanskih žrtava rata, Zakonu o posebnoj novčanoj naknadi borcima narodnooslobodilačkog rata i predratnim revolucionarima i po Uredbi o zaštiti žrtava rata za obranu Republike Hrvatske i njihovih obitelji, ako nisu zdravstveno osigurane po drugoj osnovi – članak 5. stavak 1. točka 17. Zakona | osoba sama za sebe | – prijava – T-2  – dokaz o prebivalištu (uvjerenje MUP-a ili osobna iskaznica)  – rješenje nadležnog tijela | datum zaprimanja prijave u Zavodu | datum stjecanja statusa prema drugoj osnovi osiguranja |
| 30. | osobe na odsluženju vojnog roka (ročnici), te obveznici civilne službe (civilni obveznici) –  članak 5. stavak 1. točka 18. Zakona | Ministarstvo obrane Republike Hrvatske, odnosno obveznik civilne službe za sebe | – prijava – T-2  – potvrda nadležnog tijela državne uprave o nastupu na civilnu službu | datum početka služenja vojnog roka, odnosno civilne službe | datum prestanka služenja vojnog roka, odnosno civilne službe |
| 31. | pričuvnici za vrijeme obavljanja službe u oružanim snagama Republike Hrvatske, ako nisu zdravstveno osigurani prema drugoj osnovi –  članak 5. stavak 1. točka 18. Zakona | Ministarstvo obrane Republike Hrvatske | – prijava – T-2  – potvrda o pripadnosti oružanim snagama Republike Hrvatske | datum početka obavljanja službe u oružanim snagama Republike Hrvatske | datum otpuštanja iz službe oružanih snaga Republike Hrvatske |
| 32. | osobe koje su prekinule rad zbog toga što ih je pravna ili fizička osoba uputila na obrazovanje ili stručno usavršavanje, dok traje obrazovanje, odnosno stručno usavršavanje – članak 5. stavak 1. točka 19. Zakona | pravna ili fizička osoba za osobe upućena na obrazovanje ili stručno usavršavanje | – prijava – T-2  – prijava HZMO-a (kopija M-1P)  – radna knižica  – akt o upućivanju na obrazovanje ili stručno usavršavanje | datum upućivanja na obrazovanje ili stručno usavršavanje | datum prestanka obrazovanja ili stručnog usavršavanja |
| 33. | osobe koje je pravna ili fizička osoba prije stupanja u radni odnos uputila kao svoje stipendiste na praktičan rad u drugu pravnu osobu ili kod fizičke osobe radi stručnog osposobljavanja ili usavršavanja – članak 5. stavak 1. točka 20. Zakona | pravna ili fizička osoba za svoje stipendiste | – prijava – T-2  – prijava HZMO-a (kopija M-1P)  – radna knjižica  – akt o upućivanju na praktični rad u drugu pravnu ili kod fizičke osobe radi stručnog osposobljavanja ili usavršavanja | datum početka praktičnog rada | datum prestanka praktičnog rada |
| 34. | osobe upućene u inozemstvo u sklopu međunarodne tehničko-prosvjetne i kulturne suradnje, dok se nalaze u inozemstvu po toj osnovi –  članak 5. stavak 1. točka 21. Zakona | nadležno ministarstvo | – prijava – T-2  – prijava HZMO-a (kopija M-1P)  – rješenje nadležnog ministarstva o upućivanju u inozemstvo  – potvrda izabranog doktora o zdravstvenom stanju osobe neposredno prije odlaska u inozemstvo | datum odlaska u inozemstvo | datum povratka iz inozemstva |
| 35. | osobe s prebivalištem u Republici Hrvatskoj kojima je po osnovi primitaka od kojih se prema propisima o porezu na dohodak utvrđuje drugi dohodak a kojima je u skladu s propisima o doprinosima za obvezna osiguranja uplaćen jednokratnom ili višekratnim uplatama u poslijednjih pet godina doprinos za obvezno zdravstveno osiguranje najmanje u visini doprinosa obračunatog na najnižu osnovicu za obračun doprinosa za obvezno zdravstveno osiguranje za razdoblje od šest mjeseci, ako ne ostvaruje pravo na obvezno zdravstveno osiguranje po drugoj osnovi – članak 6. stavak 1. Zakona | osoba sama za sebe | – prijava – T-2  – dokaz o prebivalištu ili odobrenom stalnom boravku (uvjerenje MUP-a ili osobna iskaznica)  – dokaz o plaćenim doprinosima  – iznimno prijava T-1, ako uplatitelj doprinosa nije registriran u Zavodu | datum zaprimanja prijave u Zavodu | posljednji dan u mjesecu za koji nema uplaćen doprinos najmanje na najnižu osnovicu za obračun doprinosa, odnosno datum stjecanja statusa prema drugoj osnovi osiguranja |
| 36. | supružnik (bračni / izvanbračni sukladno propisima o obiteljskim odnosima) – članak 7. stavak 1. točka 1. Zakona | pravna ili fizička osoba – poslodavac nositelja zdravstvenog osiguranja, odnosno nositelj zdravstvenog osiguranja za supružnika | – prijava – T-3  – dokaz o prebivalištu ili odobrenom stalnom boravku (uvjerenje MUP-a ili osobna iskaznica)  – vjenčani list ne stariji od 6 mjeseci  – radna knjižica ili ispis staža HZMO-a, a za izvanbračne supružnike i izjava ovjerena kod javnog bilježnika da žive u izvanbračnoj zajednici, da niti jedan od njih nije u braku s trećom osobom i da prebivaju na istoj adresi najmanje godinu dana | datum zaprimanja prijave u Zavodu | datum stjecanja statusa prema drugoj osnovi osiguranja |
| 37. | djeca (rođena u braku, izvan braka ili posvojena, pastorčad te druga djeca bez roditelja, ako ih osiguranik uzdržava) – članak 7. stavak 1. točka 2. Zakona | pravna ili fizička osoba – poslodavac nositelja zdravstvenog osiguranja, odnosno nositelj zdravstvenog osiguranja za dijete | – prijava – T-3  – dokaz o prebivalištu ili odobrenom stalnom boravku (uvjerenje MUP-a ili osobna iskaznica)  – dokaz o srodstvu s nositeljem zdravstvenog osiguranja, odnosno dokaz da se radi o posvojenom djetetu, pastorku ili dokaz o uzdržavanju djeteta bez roditelja  – potvrda o redovnom školovanju djeteta | datum zaprimanja prijave u Zavodu | datum stjecanja osiguranja prema drugoj osnovi zdravstvenog osiguranja, odnosno datum navršetka 26 godina života |
| 38. | roditelji (otac, majka, očuh, maćeha i posvojitelj) pod uvjetom da:  – s nositeljem osiguranja žive u zajedničkom kućanstvu  – su nesposobni za samostalni život i rad – nemaju sredstava za uzdržavanje  – ih nositelj zdravstvenog osiguranja uzdržava –  članak 7. stavak 1. točka 3. Zakona | pravna ili fizička osoba – poslodavac nositelja zdravstvenog osiguranja, odnosno nositelj zdravstvenog osiguranja za člana obitelji | – prijava – T-3  – dokaz o prebivalištu ili odobrenom stalnom boravku (uvjerenje MUP-a ili osobna iskaznica)  – dokaz o srodstvu s nositeljem osiguranja  – dokaz o zajedničkom kućanstvu  – dokaz o nesposobnosti za samostalan život i rad (u skladu s općim aktom Zavoda)  – dokaz da nemaju sredstava za uzdržavanje i da ih nositelj osiguranja uzdržava (u skladu s općim aktom Zavoda)  – dokaz da pravo na obvezno zdravstveno osiguranje ne mogu ostvariti po drugoj osnovi | datum zaprimanja prijave u Zavodu | datum prestanka okolnosti na osnovi kojih im je priznato pravo prema ovoj osnovi osiguranja, odnosno stjecanje statusa prema drugoj osnovi osiguranja |
| 39. | Unuci, braća, sestre, djed i baka pod uvjetom da:  – s nositeljem zdravstvenog osiguranja žive u zajedničkom kućanstvu  – su nesposobni za samostalni život i rad  – nemaju sredstava za uzdržavanje  – ih nositelj zdravstvenog osiguranja uzdržava –  članak 7. stavak 1. točka 4. Zakona | pravna ili fizička osoba – poslodavac nositelja zdravstvenog osiguranja, odnosno nositelj zdravstvenog osiguranja za člana obitelji | – prijava – T-3  – dokaz o prebivalištu ili odobrenom stalnom boravku (uvjerenje MUP-a ili osobna iskaznica)  – dokaz o srodstvu s nositeljem zdravstvenog osiguranja  – dokaz o zajedničkom kućanstvu  – dokaz o nesposobnosti za samostalan život i rad (u skladu s općim aktom Zavoda)  – dokaz da nemaju sredstava za uzdržavanje i da ih nositelj zdravstvenog osiguranja uzdržava (u skladu s općim aktom Zavoda)  – dokaz da pravo na obvezno zdravstveno osiguranje ne mogu ostvariti po drugoj osnovi | datum zaprimanja prijave u Zavodu | datum prestanka okolnosti na osnovi kojih im je priznato pravo prema ovoj osnovi osiguranja, odnosno stjecanje statusa prema drugoj osnovi osiguranja |
| 40. | razvedeni supružnik zadržava status osigurane osobe kao član obitelji osiguranika ako je sudskom odlukom stekao pravo na uzdržavanje, dok traje uzdržavanje – članak 8. stavak 1. točka 1. i stavak 2. Zakona | osoba sama za sebe | – prijava – T-3  – dokaz o prebivalištu ili odobrenom stalnom boravku (uvjerenje MUP-a ili osobna iskaznica)  – radna knjižica  – pravomoćna sudska odluka o razvodu braka kojom je razvedeni supružnik stekao pravo na uzdržavanje | datum zaprimanja prijave u Zavodu | datum prestanka prava na uzdržavanje prema pravomoćnoj sudskoj odluci |
| 41. | razvedeni supružnik zadržava status osigurane osobe kao član obitelji osiguranika i po prestaku uzdržavanja ako se Zavodu javio u roku od 30 dana od dana pravomoćnosti sudske odluke o prestaku prava na uzdržavanje i ako pravo na obvezno zdravstveno osiguranje ne može ostvariti po drugoj osnovi – članak 8. stavak 2. Zakona | osoba sama za sebe | – prijava – T-3  – dokaz o prebivalištu ili odobrenom stalnom boravku (uvjerenje MUP-a ili osobna iskaznica)  – radna knjižica  – pravomoćna sudska odluka o prestanku prava na uzdržavanje | datum zaprimanja prijave u Zavodu | datum stjecanja statusa prema drugoj osnovi osiguranja |
| 42. | razvedeni supružnik zadržava status osigurane osobe kao član obitelji osiguranika ako je u vrijeme razvoda braka bio potpuno i trajno nesposoban za rad u skladu s propisima o mirovinskom osiguranju – članak 8. stavak 1. točka 2. Zakona | osoba sama za sebe | – prijava – T-3  – dokaz o prebivalištu ili odobrenom stalnom boravku (uvjerenje MUP-a ili osobna iskaznica)   – pravomoćna sudska odluka o razvodu braka   – dokaz da je potpuno i trajno nesposobna za rad | datum zaprimanja prijave u Zavodu | datum stjecanja statusa prema drugoj osnovi osiguranja |
| 43. | razvedeni supružnik zadržava status osigurane osobe kao član obitelji osiguranika ako su mu sudskom odlukom o razvodu braka djeca povjerena na čuvanje i odgoj pod uvjetom da se prijavi Zavodu u roku od 30 dana od pravomoćnosti sudske odluke i ako pravo na obvezno zdravstveno osiguranje ne može ostvariti po drugoj osnovi – članak 8. stavka 1. točka 3. Zakona | osoba sama za sebe | – prijava – T-3  – dokaz o prebivalištu ili odobrenom stalnom boravku (uvjerenje MUP-a ili osobna iskaznica)   – pravomoćna sudska odluka o razvodu braka kojom su razvedenom supružniku djeca povjerena na čuvanje i odgoj | datum zaprimanja prijave u Zavodu | datum prestanka prava djece na čuvanje i odgoj sukladno propisima o obiteljskim odnosima |
| 44. | djeca potpuno i trajno nesposobna za samostalan život i rad sukladno posebnim propisima – članak 9. stavak 6. Zakona | pravna ili fizička osoba – poslodavac nositelja zdravstvenog osiguranja ili nositelj zdravstvenog osiguranja za dijete | – prijava – T-3  – dokaz o prebivalištu ili odobrenom stalnom boravku (uvjerenje MUP-a ili osobna iskaznica)   – pravomoćno rješenje HZMO-a, nadležnog tijela državne uprave ili suda kojim mu je utvrđena potpuna i trajna nesposobnost za samostalan život i rad ili pravomoćno rješenje suda o produženom roditeljskom pravu | datum pravomoćnosti rješenja, odnosno datum zaprimanja prijave u Zavodu | trajno, odnosno stjecanje statusa prema drugoj osnovi osiguranja |
| 45. | osobe s prebivalištem ili odobrenim stalnim boravkom u Republici Hrvatskoj koje zdravstveno osiguranje ne mogu ostvariti prema jednoj od osnova osiguranja utvrđenih člancima 5. do 9. i člancima 11. i 12. Zakona – članak 10. Zakona | osoba sama za sebe | – prijava – T-1, T-2  – dokaz o prebivalištu ili odobrenom stalnom boravku (uvjerenje MUP-a ili osobna iskaznica)   – dokaz o prestanku ranijeg statusa osigurane osobe  – dokaz o uplaćenim doprinosima za obvezno zdravstveno osiguranje za propisano razdoblje | datum zaprimanja prijave u Zavodu | datum stjecanja statusa prema drugoj osnovi osiguranja |
| 46. | članovi obitelji državljana Republike Hrvatske zaposlenog u inozemstvu kod stranog poslodavca, koji imaju prebivalište ili odobren stalni boravak, ako nisu zdravstveno osigurani kod stranog nositelja zdravstvenog osiguranja, a bili su prije njegovog odlaska u inozemstvo zdravstveno osigurani u Republici Hrvatskoj kao članovi njegove obitelji – članak 11. Zakona | državljan Republike Hrvatske na radu u inozemstvu, čiji članovi obitelji nisu zdravstveno osigurani u inozemstvu | – prijava – T-1 i T-3  – dokaz o prebivalištu ili odobrenom stalnom boravku (uvjerenje MUP-a ili osobna iskaznica)   – dokaz o srodstvu   – dokaz o radu u inozemstvu obveznika podnošenja prijave  – dokaz o zdravstvenom osiguranju članova obitelji prije odlaska obveznika podnošenja prijave na rad u inozemstvu | datum početka rada obveznika podnošenja prijave u inozemstvu | datum prestanka rada obveznika podnošenja prijave u inozemstvu, odnosno stjecanje statusa prema drugoj osnovi osiguranja |
| 47. | osobe s prebivalištem ili odobrenim stalnim boravkom u Republici Hrvatskoj koje su nesposob­ne za samostalan život i rad i nemaju sredstva za uzdržavanje u skladu s propisima o socijalnoj skrbi – članak 12. Zakona | ured državne uprave nadležan za poslove socijalne skrbi | – prijava – T-2  – dokaz o prebivalištu ili odobrenom stalnom boravku (uvjerenje MUP-a ili osobna iskaznica)   – rješenje ureda državne uprave nadležnog za poslove socijalne skrbi | datum priznavanja prava na obvezno zdravstveno osiguranje iz rješenja ureda državne uprave nadležnom za poslove socijalne skrbi | datum prestanka prava odnosno stjecanja statusa prema drugoj osnovi osiguranja |
| 48. | članovi obitelji zatočenog ili nestalog hrvatskog branitelja iz Domovinskog rata s pravom na propisanu novčanu naknadu, ako pravo na osnovno zdravstveno osiguranje ne mogu ostvariti po drugoj osnovi – članak 82. stavak 4. Zakona o pravima hrvatskih branitelja iz Domovinskog rata te članova njihovih obitelji | osoba sama za sebe | – prijava – T-3  – dokaz o prebivalištu ili odobrenom stalnom boravku (uvjerenje MUP-a ili osobna iskaznica)   – rješenje o pravu na novčanu naknadu  – dokaz da pravo na obvezno zdravstveno osiguranje ne mogu ostvariti po drugoj osnovi osiguranja | datum zaprimanja prijave u Zavodu | datum prestanak primanja propisane novčane naknade, odnosno stjecanje statusa prema drugoj osnovi osiguranja |
| 49. | osobe s prebivalištem ili odobrenim stalnim boravkom u Republici Hrvatskoj koji pravo na obvezno zdravstveno osiguranje ostvaruju osnovom međudržavnog ugovor o socijalnom osiguranju | strani nositelj zdravstvenog osiguranja | – prijava – T-2  – dokaz o prebivalištu ili odobrenom stalnom boravku (Uvjerenje MUP-a ili osobna iskaznica)   – potvrda stranog nositelja zdravstvenog osiguranja o pravu na zdravstvenu zaštitu | datum na potvrdi o početku prava na zdravstvenu zaštitu | datum na potvrdi o prestanku prava na zdravstsvenu zaštitu |
| 50. | stranac kojem je u Republici Hrvatskoj odobren privremeni boravak, ako nije zdravstveno osiguran po drugoj osnovi – članak 38. stavak 1. točka 3. Zakona o strancima | osoba sama za sebe | – prijava T-1 i T-2  – potvrda MUP-a o odobrenom privremenom boravku  – matični broj stranca  – uvjerenje o adresi stanovanja | datum zaprimanja prijave i potvrde MUP-a o odobrenom privremenom boravku u Zavodu | datum kada prema potvrdi MUP-a ističe odobren privremeni boravak |
| 51. | stranac s odobrenim privremenim boravkom u Republici Hrvatskoj koji se nalazi na školovanju, specijalizaciji ili znanstvenom istraživanju u Republici Hrvatskoj, stipendist tijela državne vlasti Republike Hrvatske ili određene pravne osobe – članak 4. i 5. stavak 1. Zakona o zdravstvenoj zaštiti stranaca u Republici Hrvatskoj | davatelj stipendije | – prijava T-1 i T-2  – potvrda MUP-a o odobrenom privremenom boravku  – matični broj stranca  – uvjerenje o adresi stanovanja  – ugovor o stipendiji | datum stjecanja prava na stipendiju | datum prestanka prava na stipendiju |
| 52. | stranac s odobrenim privremenim boravkom u Republici Hrvatskoj koji se nalazi na školovanju, specijalizaciji ili znanstvenom istraživanju u Republici Hrvatskoj, stipendist tijela državne vlasti Republike Hrvatske ili određene pravne osobe kojem je ugovorom o stipendiji određeno da sam plaća doprinos za obvezno zdravstveno osiguranje – članak 4. i 5. stavak 1. Zakona o zdravstvenoj zaštiti stranaca u Republici Hrvatskoj | stranac | – prijava T-1 i T-2  – potvrda MUP-a o odobrenom privremenom boravku  – matični broj stranca  – uvjerenje o adresi stanovanja  – ugovor o stipendiji | datum stjecanja prava na stipendiju | datum prestanka prava na stipendiju |
| 53. | stranac s odobrenim privremenim boravkom u Republici Hrvatskoja koji se nalazi na školovanju, specijalizaciji ili znanstvenom istraživanju u Republici Hrvatskoj, obveznik plaćanja doprinosa za obvezno zdravstveno osiguranje – članak 4. i 5. stavak 2. Zakona o zdravstvenoj zaštiti stranaca u Republici Hrvatskoj | stranac | – prijava T-1 i T-2  – potvrda MUP-a o odobrenom privremenom boravku  – matični broj stranca  – uvjerenje o adresi stanovanja  – dokaz o školovanju, specijalizaciji, odnosno znanstvenom istraživanju u Republici Hrvatskoj | datum zaprimanja prijave u Zavodu | datum prestanka školovanja, specijalizacije ili znanstvenog istraživanja |
| 54. | stranac s priznatim statusom azilanta u Republici Hrvatskoj – članak 29. Zakona o azilu | azilant | – prijava T-2  – rješenje o priznatom statusu azilanta  – osobna iskaznica  – matični broj stranca | datum zaprimanja prijave u Zavodu | datum stjecanja statusa prema drugoj osnovi osiguranja |
| 55. | stranac s priznatim statusom izbjeglice u Republici Hrvatskoj nakon proteka tri mjeseca od dana priznavanja tog statusa – članak 2. stavak 4. Zakona o zdravstvenoj zaštiti stranaca u Republici Hrvatskoj | osoba sama za sebe | – prijava T-1 i T-2  – uvjerenje o priznatom statusu izbjeglice  – matični broj stranca  – uvjerenje o adresi stanovanja | datum zaprimanja prijave u Zavodu | datum gubitka statusa izbjeglice |
| 56. | članovi obitelji stranca (supružnik i djeca) s odobrenim privremenim boravkom u Republici Hrvatskoj – članak 4. stavak 5. Zakona o zdravstvenoj zaštiti stranaca u Republici Hrvatskoj | stranac za člana obitelji | – prijava T-1, T-3  – potvrda MUP-a o odobrenom privremenom boravku  – matični broj stranca  – dokaz o srodstvu  – uvjerenje o adresi stanovanja | datum zaprimanja prijave u Zavodu i potvrde MUP-a o odobrenom privremenom boravku | datum kada prema potvrdi MUP-a ističe odobren privremeni boravak |
| 57. | osobe sa statusom prognanika, odnosno povratnika – članak 18. stavak 5. i 6. Zakona o statusu prognanika i izbjeglice | osoba sama za sebe | – prijava T-2  – dokaz o prebivalištu ili odobrenom stalnom boravku (Uvjerenje MUP-a ili osobna iskaznica) ili uvjerenje o adresi stanovanja   – uvjerenje o priznatom statusu prognanika, odnosno povratnika | datum stjecanja statusa prognanika, osnosno povratnika | datum prestanka statusa prognanika, odnosno povratnika |
| 58. | osiguranik iz članka 6. Zakona kojem je za vrijeme primanja novčane naknade prestao status osiguranika ostvarenog po osnovi primitaka od kojih se utvrđuje drugi dohodak – članak 51. Zakona | osoba sama za sebe | – prijava T-2  – izvješće o bolovanju  – dokaz o prebivalištu ili stalnom boravku (uvjerenje MUP-a ili osobna iskaznica) | prvi dan nakon prestanka statusa osiguranika | istekom roka od 30 dana od dana prestanka statusa osiguranika |
| 59. | osoba kojoj je za vrijeme trajanja bolovanja prestao radni odnos, odnosno obavljanje djelatnosti osobnim radom – članak 42. stavak 1. Zakona | osoba sama za sebe | – prijava – T-2,  – dokaz o prebivalištu ili stalnom boravku (uvjerenje MUP-a ili osobne iskaznice),  – radna knjižica  – dokaz o prestanku radnog odnosa odnosno obavljanja djelatnosti  – izvješće o bolovanju | prvi dan nakon prestanka radnog odnosa | datum isteka roka od 30 dana od dana prestanka radnog odnosa |
| 60. | osoba – kojoj je za vrijeme korištenja bolovanja koje je neposredna posljedica sudjelovanja u Domovinskom ratu prestao radni odnos – članak 42. stavak 2. Zakona | osiguranik | – prijava T-2  – dokaz o prebivalištu ili odobrenom stalnom boravku (uvjerenje MUP-a ili osobna iskaznica)  – dokaz o prestanku radnog odnosa  – izvješće o bolovanju | prvi dan nakon prestanka radnog odnosa | datum ponovne radne sposobnosti, odnosno konačnosti rješenja o invalidnosti |
| 61. | osoba kojoj je prestao radni odnos u tijeku korištenja prava na naknadu plaće zbog bolesti i komplikacija u svezi s trudnoćom i porođajem, korištenja obveznog rodiljnog dopusta, rodiljnog dopusta do jedne odnosno tri godine života djeteta za blizance, treće i svako sljedeće dijete, posvojiteljskog dopusta, prava na rad u skraćenom radnom vremenu do jedne godine života djeteta iz članka 59. st.1. Zakona o radu, odnosno tri godine života djeteta iz članka 59. st. 3. Zakona o radu, dopusta iz čl. 57. Zakona o radu, korištenje stanke za dojenje djeteta iz čl. 60. Zakona o radu – članak 42. stavak 3. Zakona | osoba sama za sebe | – prijava – T-2  – dokaz o prebivalištu ili stalnom boravku (uvjerenje MUP-a ili osobna iskaznica),  – radna knjižica– izvješće o bolovanju  – rješenje Zavoda o priznatom pravu | prvi dan nakon prestanka radnog odnosa | datum isteka priznatog prava |

T-1 –
prijava/promjena/odjava – za obveznika uplate doprinosa
T-2 – prijava/promjena/odjava – za osiguranu osobu
T-3 – prijava/promjena/odjava – za osiguranu osobu– člana obitelji osiguranika
M-1P – prijava o početku osiguranja u Hrvatskom zavodu za mirovinsko osiguranje
(HZMO)
M-11P – prijava o početku poslovanja obveznika uplaćivanja doprinosa (HZMO)

![](dodatni/351166.gif)
> ![](dodatni/351167.gif)

![](dodatni/351168.gif)

> ![](dodatni/351169.gif)

![](dodatni/351170.gif)

> ![](dodatni/351171.gif)

![](dodatni/351172.gif)
![](dodatni/351173.gif)

Pravilnik, NN 31/2007-1057
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)